# Diàleg 9 L'aeroport

Un vol, un viatge, una vida Diàleg 9 :
| 1 | MEGAFONIA | Vol KLM1347 destinació Amsterdam. Si us plau embarquin per la porta B49. |
| 2 | MAX | Ja és un quart de vuit i l'Anna no arriba... Potser no vindrà... Potser m'he equivocat... Potser no m'estima... |
| 3 | ANNA | Bon dia Max. |
| 4 | MAX | Anna! Has vingut! |
| 5 | ANNA | No, no, Max, atura't. Això no és el que et penses. Deixa que t'ho expliqui. |
| 6 | MAX | Digues. |
| 7 | ANNA | He vingut només a parlar amb tu. No m'agrada aquesta situació, em fa sentir incòmoda i he preferit venir a parlar-ne amb tu. |
| 8 | MAX | D'acord. |
| 9 | ANNA | Max, ja et vaig explicar que tinc una família. Tinc un fill, un marit... Jo crec que t'has equivocat amb mi. No sóc la persona que vols, ni la que mereixes. Tenim vides completament diferents. Tu ets un executiu d'un banc, has nascut en aquest país... Jo no, Max. Jo he vingut a aquest país perquè al meu no podia menjar. I et recordo que sóc la persona que neteja els lavabos que, vosaltres, els executius, embruteu. |
| 10 | MAX | Però si et vaig oferir una feina! |
| 11 | ANNA | Max, ja en tinc, de feina. No és la que més m'agrada, però em permet tirar endavant. Tinc altres preocupacions. |
| 12 | MEGAFONIA | Vol KLM1347 destinació Amsterdam . Si us plau, embarquin per la porta B49. |
| 13 | ANNA | Max, no em coneixes bé, no saps qui sóc, ni tan sols saps com es diu el meu fill. |
| 14 | MAX | El teu fill es diu Euclidi. |
| 15 | ANNA | Com ho saps? D'on ho has tret, això? |
| 16 | MAX | És igual, ho sé. |
| 17 | ANNA | No, no és igual, vull saber d'on ho has tret! Què més saps, de mi? |
| 18 | MAX | No t'ho agafis així, Anna. No t'enfadis. Ho sé, ho sé... perquè ho he vist al facebook. |
| 19 | ANNA | Això no és veritat, Max. Mai parlo ni penjo fotos del meu fill a internet. Digue'm com ho has sabut. Digue'm com ho has sabut. |
| 20 | MAX | Anna no t'esveris, si us plau. T'ho prego. |
| 21 | ANNA | Les persones que ho teniu tot us penseu que ho podeu aconseguir tot. Us aprofiteu de persones com jo, que passem per moments difícils. Que tinguis un agradable vol a Roma. Segur que podràs seduir la noia que neteja les habitacions de l'hotel. Però a mi no... Ostres... No em trobo bé... tinc mal de cap... Em fa mal el pit... i m'estic marejant... |
| 22 | MAX | Anna, què et passa? |
| 23 | MAX | De pressa! Que algú truqui a una ambulància, si us plau! |

# Text

* El Max està esperant impacient. No veu l'Anna. Pensa que potser ha decidit no venir. Quan el Max l'ha vist, s'ha pensat que l'Anna havia decidit anar amb ell a Roma. Però la realitat era una altra. L'Anna no vol anar de viatge amb el Max. Vol que el Max entengui que aquesta situació és incòmoda per a ella.
* L'Anna té una malaltia del cor. El seu pare ja la tenia i el seu fill també la té. Hi ha diversos afectats d'aquesta malaltia a tota la família. Tots s'han de medicar. A l'Euclidi, l'han d'operar aviat. És una operació molt perillosa i cara. La seva família ha hagut d'estalviar molts diners.

# Vocabulari

Vocabulari d'en Max :
| El Max mira el seu vol als panells informatius. És el vol AZA079 que surt a les vuit quaranta-i-cinc | El Max, mentre espera, mira a la gent, porten maletes de tot tipus i mides. | Li crida l'atenció una familia amb 4 fills que gairebé no poden avançar, amb els nens, les maletes... |
Vocabulari de l'Anna :
| El meu fill Euclidi, el meu marit i jo, formem una familia. Som una familia feliç. Ens estimem. | L'Anna no penja mai fotos del seu fill a les xarxes socials | Quan ha d'enviar fotos al seu país ho fa per correu electrònic | Al seus pares els agrada rebre fotos del Euclidi. El troben a faltar. |

# La cançó

* Grup: Txarango
* Àlbum: Benvinguts al llarg viatge
* Nom: Benvinguts al llarg viatge
* Enllaç: Benvinguts al llarg viatge
* Lletra: Les paraules interessants están en negreta
Benvinguts al llarg viatge Plou i ell desplega l'equipatge i entre antics vestits de clown treu un barret vell no, que avui no s'omple de diners, que avui s'omple d'aigua
Hi ha un circ predilecte, taranbanes il.lustres somiadors hi ha colors i colors, hi ha un circ que se'n va i es queda com un príncep curiós jo pensava que era la vida més bella hi ha un circ que s'estella de l'autèntica por la cautela i l'error hi ha un circ que es mor, s'estella, se'n va i es queda
Tenim el riure a favor cada rialla del món que avança que avança, no tinguis por que avui una plaça s'omple de festa entre les llums la mateixa que m'ha vist créixer llàgrimes als ulls
Hi ha un circ que mossega, i amb les dents desvetlla la son i cada dia s'adorm com si aquell dia fos el darrer hi ha un circ al carrer, som viatge i som germans hi ha un circ que dibuixa somiadors caminant per la corda fluixa hi ha un circ tresor, que respira, flaira de vida
Tenim el riure a favor cada rialla del món que avança que avança, no tinguis por que avui una plaça s'omple de festa entre les llums la mateixa que m'ha vist créixer llàgrimes als ulls
Amb mil cançons hem escrit l'equipatge un nou paisatge, un circ que dibuixa Txarango caminant per la corda fluixa

# Referències

* ↑ Concert en viu La mercè 2014
* ↑ Concert en viu Palau de la música
* ↑ Concert Txarango Som Mar amb Chucho Valdés i la Barcelona Big Latin Band
* ↑ Descàrrega de les cançons + traduccions (Anglès, Francès, Xinès i Italià)